61970J0077
DOMSTOLENS DOM
AF 16. JUNI 1971
Maurice Prelle
mod Kommissionen for De europæiske Fællesskaber
Sag 77/70
Processprog: Fransk
Angående:
Et krav om annullation af Kommissionens afvisning af sagsøgers anmodning af 16. juli 1970 og et krav om enten placering af sagsøger i lønklasse A3 fra den 25. april 1970 eller pengemæssig kompensation.
Domskonklusion:
Sagsøgte frifindes.
Generaladvokatens forslag til afgørelse:
Klagen kan antages til behandling men må betragtes som uholdbar. Den bør derfor forkastes som helhed.
Sammendrag
1.
Retspleje — afslutning af de mundtlige forhandlinger — en parts anmodning til Domstolen om bevisførelse — betingelser for antagelse til realitetsbehandling
(Procesreglementets artikel 59, stk. 2)
2.
Tjenestemænd — opvurdering af en stilling — løsning af opgaver henhørende under en højere karriere ved omklassificering ikke retfærdiggjort
1.
En parts anmodning om bevisførelse efter afslutningen af de mundtlige forhandlinger kan kun imødekommes, hvis den angår forhold, som kan få afgørende betydning, og som den pågældende ikke kunne have gjort gældende før afslutningen af de mundtlige forhandlinger.
2.
En tjenestemands løsning af opgaver, som også henhører under en højere karriere end hans egen, kan være et forhold, som skal tages i betragtning ved hans forfremmelse, men er ikke i sig selv tilstrækkelig til at retfærdiggøre, at hans stilling omklassificeres. Dette gælder i særdeleshed i de tjenestegrene, hvor de opgaver, som fordeles mellem de ansatte i forskellige lønklasser, minder om hinanden og derfor kan udveksles.